**Občina Kobilje**

**Kobilje 354**

**9227 KOBILJE**

**Nadzorni odbor**

**Številka: 1/2012**

**Datum: 09. 04. 2011**

V skladu s 36 in 39. členom Statuta Občine Kobilje posreduje Nadzorni Odbor Občine Kobilje

 **POROČILO O NADZORNEM PREGLEDU**

**1. Predmet nadzornega pregleda:**

Pregled zaključnega računa proračuna Občine Kobilje za leto 2011

**2. Nadzorovana pravna oseba:**

Občina Kobilje, Kobilje 35, Kobilje.

**3. Odgovorna oseba:**

Župan, Stanko Gregorec

**4. Nadzorni pregled je opravila delovna skupina v sestavi:**

Predsednik : Robert Ščap

Član : Jožef Bukovec

Članica : Marjana Domonkoš

Člana Mateja Smej in Stanko Antolin sta bila opravičeno službeno zadržana.

**5. Pregledana dokumentacija:**

Pregledana dokumentacija – Proračun za leto 2011 in iz njega izbrane postavke, za katere so pridobljeni izpisi postavk in kontnih kartic.

**6. Ugotovitve:**

**6.1. Formalni pregled proračuna**

Proračuna za leto 2011 je sestavljen transparentno in analitično tako, da so razvidni in razčlenjeni vsi prihodki in odhodki v skladu s kontnim planom in zahtevami za sestavo zaključnega računa proračuna.

Podane so nam bile obrazložitve splošnega dela zaključnega računa, računovodsko poročilo in poslovno poročilo, bilanca stanja in premoženjska bilanca Občine Kobilje.

Prihodki v letu 2011 so bili realizirani v višini 791.796 €, kar je 23 % nižje od planiranih v letu 2011. Razlika predstavlja predvsem manj prejeta sredstva iz strukturnih skladov, kjer je prejeti znesek le 47 % od planiranega in od kapitalskih prihodkov (prodaja stanovanj in zemljišče), kjer je realiziranih le 10 % planiranih prihodkov.

Odhodki so bili realizirani v višini 823.654 €, kar je za 19 % nižje od planiranih.

Tekoči odhodki so višji za 2 %, na kar so vplivali predvsem višji odhodki za

- blago in storitve – 5 %

- odhodki za energijo, vodo, komunalne storitve – 7 %

- odhodki za tekoče vzdrževanje – 4 %

Odhodki za bruto plače in prispevke so bili nižji za 5 % od planiranih.

Tako prihodki, kakor tudi odhodki so realizirani v nižjem okviru od planiranega proračuna.

**6.2. Ugotovitve pri pregledu posameznih postavk**

Pri podrobnem in natančnem pregledu ter obrazložitvi posameznih postavk je ugotovljeno, da so formalni postopki v konkretnih primerih pri njihovi realizaciji potekali v skladu z veljavnimi predpisi in predpisanimi postopki.

Za celotno porabo po posameznih postavkah pa so predloženi ustrezni dokumenti, sklepi, pogodbe in računi.

Razvidno je, da so se aktivnosti sicer izvajale racionalno, smotrno in gospodarno, evidentna pa so odstopanja od planirane višine v bilanci prihodkov in odhodkov zaradi naraščujoče potrebe financiranja tekoče porabe – električna energija, tekoče vzdrževanje javne razsvetljave, izdatki za ogrevanje in vzgojno-varstvene storitve.

Predložena in pregledana je bila celotna dokumentacija.

Ob prerazporeditvi postavk je **zagotovljena kontinuiteta načela namenskosti in smotrnosti porabe sredstev občinskega proračuna, izvajanje nalog, za katera so bila sredstva prvotno namenjena, ni bilo bistveno ogroženo.**

Odlok o proračunu Občine Kobilje, sprejet 24.2.2011, namreč v 4. Členu podrobneje opredeljuje prerazporeditev pravic porabe :

|  |
| --- |
| **4. člen** |
| **(prerazporejanje pravic porabe)** |
| Osnova za prerazporejanje pravic porabe je zadnji sprejeti proračun, spremembe proračuna ali rebalans proračuna. |
| O prerazporeditvah pravic porabe v posebnem delu proračuna (finančnem načrtu neposrednega uporabnika) med na primer: glavnimi programi v okviru področja proračunske porabe (varianta: med podprogrami v okviru glavnih programov) odloča na predlog neposrednega uporabnika predstojnik neposrednega uporabnika (župan). |
| Župan s poročilom o izvrševanju proračuna v mesecu septembru 2011 in konec leta z zaključnim računom poroča občinskemu svetu o veljavnem proračunu za leto 2011 in njegovi realizaciji. |
| Župan s poročilom o izvrševanju proračuna v mesecu septembru 2012 in konec leta z zaključnim računom poroča občinskemu svetu o veljavnem proračunu za leto 2012 in njegovi realizaciji. |

Župan je tako pooblaščen, da v skladu z zakonom o javnih financah in odlokom o izvrševanju proračuna neomejeno prerazporeja pravice porabe v posebnem delu proračuna v okviru istega glavnega programa.

Med glavnimi programi v okviru področja proračunske porabe, župan lahko prerazporedi pravice porabe, če s tem ni bistveno ogroženo izvajanje nalog, za katere so bila sredstva namenjena. Za navedene prerazporeditve tako ni potreben rebalans proračuna.

Tako do prerazporejanja med bilanco prihodkov in odhodkov, računom finančnih terjatev in naložb i računom financiranja ni prišlo. Kot takšno tudi ni dovoljeno, razen za pokrivanje obveznosti nastalih z zadolževanjem in poroštvi, kar mora biti pokrito s sklepi občinskega sveta.

**7. Zaključek (ocene in mnenja):**

Glede na opravljen pregled proračuna za leto 2011 nadzorni odbor nima zadržkov in bistvenih pripomb in daje pozitivno mnenje k zaključnem računu proračuna Občine Kobilje za leto 2011.

Sodelovanje strokovnih delavcev je bilo ustrezno, strokovno in kooperativno.

**8. Priporočila in predlogi ukrepov:**

Priporočamo, da so postavke prerazporeditev in medletne spremembe v postavkah bilance prihodkov in odhodkov, ki jih ni bilo možno predvidet splanom, predstavljene Občinskemu svetu v obdobnih poročilih na sejah.

Prav tako je pomembno čim bolj realno planiranje postavk v bilanci prihodkov in odhodkov. Občinski upravi priporočamo še aktivnejše udejstvovanje v smeri zniževanja stroškov tekoče porabe.

**9. Priloge:**

Prilog ni. Dokumentacija, ki je bila pregledana, se nahaja v računovodstvu oziroma v arhivu Občine Kobilje.

|  |  |
| --- | --- |
|  | **Predsednik Nadzornega odbora** |
|  | **Robert Ščap** |

Obvestiti:

* Župan Stanko Gregorec
* Občinski svet
* Člani Nadzornega odbora
* arhiv